

**ГОДИШЊИ ИЗВЕШТАЈ О РАДУ ДИРЕКТОРА ШКОЛЕ ШКОЛСКЕ 2021/2022. ГОДИНЕ**

**Београд, фебруар 2022. године**

**УВОД**

У току школске 2021/2022. године обављао сам задатке у складу са Законом о основама система образовања и васпитања, Статутом школе, Годишњим планом рада школе, Развојним планом школе и другим документима од националног значаја.

У току свог рада организовао сам активности тако да стратегија развоја школе буде усаглашена са циљевима образовања и васпитања:

* Пун интелектуални, емоционални, социјални, морални и физички развој сваког детета и ученика, у складу са његовим узрастом, развојним потребама и интересовањима;
* стицање квалитетних знања и вештина и формирање вредносних ставова;
* развој стваралачких способности, креативности;
* развој способности проналажења, анализирања, примене и саопштавања информација, уз вешто и ефикасно коришћење информационо-комуникационих технологија;
* оспособљавање за решавање проблема, повезивање и примену знања и вештина у даљем образовању, професионалном раду и свакодневном животу;
* развој мотивације за учење, оспособљавање за самостално учење, учење и образовање током целог живота;
* развој свести о себи, самоиницијативе, способности самовредновања и изражавања свог мишљења;
* оспособљавање за доношење ваљаних одлука о избору даљег образовања и занимања, сопственог развоја и будућег живота;
* развој кључних компетенција потребних за живот у савременом друштву;
* развој и практиковање здравих животних стилова, свести о важности сопственог здравља и безбедности, потребе неговања и развоја физичких способности;
* развој способности комуницирања, дијалога, осећања солидарности, квалитетне и ефикасне сарадње са другима и спoсобности за тимски рад и неговање другарства и пријатељства;
* развој и поштовање расне, националне, културне, језичке, верске, родне, полне и узрасне равноправности, толеранције и уважавање различитости.

**Реализација наставе у школској 2021/22. године**

На основу *Стручног упутства за организацију и реализацију образовно васпитног рада у основној школи у школској 2021/22. години* и одлуке Тима за праћење и координисање примене превентивних мера у раду школа, шклола је од 1.9.2021. године организовала образовно-васпитни рад према првом моделу. То значи да се образовно-васпитни рад организује непосредно у простору школе. За све ученике првог и друго циклуса обавезна настава, као и остали облици образовно-васпитног рада организују се према усвојеном распореду часова, за све ученике у одељењу истовремено.

 Час траје 45 минута,а свако одељење у другом циклусу образовања има своју учионицу. За ученике првог циклуса образовања то се подразумева. То практично значи да нема кабинетске наставе и да одељења током малих одмора не мењају кабинет, осим када је у питању настава информатике и рачунарства и физичког и здравственог васпитања.

Школа се, ради обезбеђивања заштите здравља и запослених, приликом организације и реализације наставе у потпуности придржавала актуелних препорука и мера надлежних институција и органа. За учење на даљину наша школа ће и даље користити платформу „Гугл учионица“. Услед великог броја ученика, у нашој школи је организован двосменски рад.

Ова школска година отпочела је и траје у специфичним околностима. Настава је организована на уобичајен начин, јер се здравствена ситуација у земљи поправила. Изузетак је мало продужен јесењи распуст, који је касније надокнађен у реализацији наставе.

Примећено је да је ученицима требало времена да се навикну на стари начин рада, који је био промењен због пандемије. Нарочито је то било изражено код ученика петог разреда. Поједини ученици се нису снашли баш најбоље, нису успевали да редовно уче и завршавају захтеве наставника на прави начин. Због тога је разредним старешинама петих разреда и наставницима тих одељењских већа сугерисано да имају разумевања, да буду флексибилни и да не дају опомене ученицима који нису успели да савладају предвиђено градиво. Договорено је да се градиво подели и постепено испитује, да би ученици успели да савладају неопходна знања на прави начин. Такође, након анализе стања, изведен је закључак да би наставници требало да на време сигнализирају заостајање у учењу појединих ученика, да би разредне старешине могле да обавесте родитеље о томе. Предложено је да се комуникација са родитељима интензивира, нарочито када ученици имају тешкоће у учењу.

Показало се да је већина ученика имала проблема у навикавању на свакодневне школске обавезе и учење. Нису били спремни довољно добро за интензиван школски рад и свакодневне обавезе. Пуно ученика је покварило свој школски успех, због тога се међу њима јавило незадовољство. Наставници су покушавали да превазиђу проблем организујући допунску наставу али је велики број ученика изостајао са тих часова. Неки наставници су пружали и већи број могућности за одговарање. Међутим, ученици су веома споро реаговали на захтеве и упозорења наставника.

Наставницима је предложено да у оквиру захтева према ученицима уврсте што већи број различитих модалитета провере активности ученика нпр. путем прављења презентација, групних радова, истраживачких задатака и сл.

Наставницима је сугерисано да то стриктно поштују, слање материјала за учење у оквиру Гугл учионице у одређеним терминима. Такође, сугерисано је да наставници буду флексибилни у одређивању рокова за одговарање и израду домаћих задатака и радова.

Због специфичне ситуације, закључено је да ажурирање података у електронском дневнику и сређивање педагошке документације мора бити увремењено а подаци детаљни и комплетни.

Сугерисано је да сви ученици који су одсутни из наставе због самоизолације или потврђене болести, имају разумевање и подршку разредних старешина и наставника. Требало је да сачекају да се ученици припреме за испитивање и провере знања, постепено а не одмах и из свих предмета одједанпут. Поједини наставници су пружали могућност да се провере реализују и на посебним часовима.

Важна је сугестија да се исправно приступи према ученицима који су били болесни јер су поједини дуго осећали последице прележане болести. Управа школе је добила примедбе родитеља да се на ову ситуацију посебно обрати пажња на часовима физичког васпитања. Требало би да наставници имају разумевања према ученцима који се још нису опоравили, осећају проблеме са дисањем и у том смислу им треба прилагодити активности на часу. Самим тим, потребно је да нарочито буду обазриви ако ученици покажу слабост и замор, да адекватно реагују и обавесте о томе разредног старешину или родитеље ученика. Што се тиче наставе физичког васпитања, усвојен је и правилник о раду стручног већа тако да се може очекивати побољшање у погледу безбедности и сигурности ученика јер омогућава наставницима да адекватно реагују у проблематичним ситуацијама.

Сагледани су недостаци комбинованог модела наставе, скраћених часова и ослабљене комуникације наставника са појединим ученицима али и родитељима. Непосредна настава ипак је најбољи начин похађања а дате околности морале су да се превазилазе већим ангажманом наставника и управе школе. Утврђено је да је неопходно да наставници блиско сарађују са разредним старешинама и договарају се око приступа ученицима и комуникације са родитељима.

Посебно је важно да се поведе рачуна о начину комуникације са родитељима и давању информација о ученицима, будући да је неопходно да сви у школи воде рачуна о заштити података о личности. Нарочито је важно да се то испоштује у посебним виртуелним групама као што су вибер групе родитеља и ученика па и запослених у школи.

Препоручено је наставницима и да посебно пажљиво приступају ученицима који раде по прилагођеном програму. Ученици који имају неке тешкоће у савладавању градива или живе у специфичним социјалним и материјалним околностима требало би да имају разумевање наставника. Без обзира на процену о способностима, сигнал да неки ученик има потребу за прилагођавањем сугерише посебан приступ. Препоручује се да ученици који раде по прилагођеном програму, не добијају недовољне оцене већ да се захтеви, приступ, услови и методе рада прилагоде специфичностима ученика. Некада то подразумева и кориговање критеријума оцењивања, што наставници такође треба да имају у виду.

Шта смо урадили гледајући уназад школске 2021/2022.године?

Добра настава, успеси на такмичењима, посебна брига о деци, добри услови за рад и учење – показатељи су нашег квалитета.

Улажемо много снаге и енергије у развој наше школе. Пројекти, сарадња са локалном заједницом, са општинским и републичким институцијама, стручни семинари и учешће на разним такмичењима представљају само неке од видљивих ефеката те енергије наставника и учитеља.

**РЕАЛИЗАЦИЈА ПРОГРАМА РАДА ДИРЕКТОРА**

 Све активности груписале су се, усмеравале, организовале и реализовале у одређене правце-послове:

1. послове општег карактера, припремања и организовања васпитно-образовног рада школе у целини, сагледавање и увида у све видове потреба за једно добро функционисање школе, коордницацију рада постојећих кадрова и усклађивање са постојећим капацитетима и захтевима, планирању, програмирању, увиду, анализирању и извештавању;
2. послове инструктивно-педагошког рада;
3. остали посови предвиђени Годишњим планом рада школе, посебним програмима, непредвиђени послови који произилазе из потреба ученика, чланова колектива, родитеља, друштвене средине и свакодневних обавеза.

**I**

**Послови општег карактера**

* разматрана су и решавана материјално-финансијска питања
* урађена су решења о радним односима и структура четрдесеточасовног рада
* решавана су кадровска питања (ангажоване замене...)
* остваривање развојног плана установе
* учествовање у изради плана за самовредновање
* план активности инклузивног образовања разрађен по учесницима и времену
* утврђене дестинације излета, екскурзија и наставе у природи
* сагледана је општа припремљеност школе
* потписани су уговори за издавање простора, контролисана је њихова наплата и тиме обезбедила боље услове за рад школе
* организовање и вођење Савета родитеља и Школског одбора
* организација културних манифестација, обележавање значајних датума
* учествовање у раду директора општине и града
* планирана је набавка потребних наставних средстава, учила...
* организација и рад школске библиотеке
* координација у раду помоћника директора, рачуноводства, секретара, стручних сарадника
* усклађивање ученичких рада и секција
* рад школске кухиње (надгледање кетеринг службе)
* праћење рада продуженог боравка
* учешће у избору и реализацији семинара и осталих облика стручног усавршавања
* сарадња са наставницима и стручном службом, рад на мотивацији, организацији и реализацији предстојећих такмичења
* сарадња са друшвеном средином: МУП, ДЗ Звездара, општина Звездара, град, црквом Св. Пантелејмон, спортским клубовима, удружењима

**II**

**Инструктивно-педагошки рад:**

* директор школе је припремао и водио седнице Наставничког већа, присуствовао седницама и анализирао рад одељенских и стручних већа, руководио радом Педагошког колегијума
* сарадња и рада у тимовима за школско развојно планирање, самовредновање, инклузивно образовање, тимом за безбедност
* сарадња са Стручном службом – предаја месечних планова наставника и њихова усклађеност са реализацијом наставе
* преглед педагошке документације и еДневника
* инструктивни рад са учитељима продуженог боравка у циљу што рационалнијег коришћења и смањења оптерећења ученика
* увид у часове редовне наставе, угледне часове
* праћење извођења допунске, додатне наставе, ваннаставних активности, часове одељенског старешине
* анализа реализованог фонда часова уз осврт на начин надокнаде часова
* припреме, организација и анализа успеха и дисциплине сходно утврђеном календару
* индивидуални и групни разговори и саветодавни рад са ученицима која су показала тешкоће у прилагођавању и агресивном и непримереном понашању као и у раду са децом која имају потешкоће у породицама, укључени родиељи, стручни сарадници
* посебна пажња је посвећена укупној безбедности у школи
* увид, анализа и надзор свих видова васпитно-образовног рада наставника и стручних сарадника
* планско посећивање часова, посета часовима наставника приправника који се припремају и полажу лиценцу. Након посећених часова урађена је педагошка анализа о свим аспектима часа
* праћење и вредновање квалитета наставе и ваннаставних активности
* организација посете ученика различитим културним институцијама у сарадњи са задуженим наставницима
* учешће у раду ђачког парламента

**III**

**Послови произашли из потреба ученика, наставника, родитеља**

 Сарадња породице и школе је најважнији сегмент. Могућности и облици рада су реализовани у зависности од проблема који се јављао и захтева који су дати.

 Кроз индивидуалне разговоре са родитељима и наставницима налазила су се најадекватнија решења. Својим наступом као диретор тежим да стварам пријатну климу за разговор, уз пуно поштовање личности родитеља, наставника и ученика.Током школске 2021/2022.год. начела су се и питања везана за помоћ социјално слабијим породицама ученика, обраћање пажње и рад са талентованим ученицима.

 Одржани су састанци са родитељима или групом родитеља, чија деца слабо уче или имају проблеме у поштовању дисцплине и правила понашања у школи. Сарадња са Саветом родитеља је остварена у складу са законом одржане су пет седница, због епидемиолошке ситуације три седнице одржане су онлајн.

Изузетна сарадња са школским одбором и подршка свим акцијама у школи омогућила је да се настава у школској 2021/22 године успешно реализовала, а бројне активности спроведу најбоље могуће. Школски одбор се бавио свим темама из свог делокруга. Директор школе извештавао је чланове одбора о свим активностима у школи, а у складу са Законом припремао документе и материјале за одлуке у надлежности школског одбора.

 У циљу подизања квалитета рада одељенских заједница радило се на развијању јачања осећања другарства и припадности групи. С обзиром да је дигитално насиље велики друштвени проблем, на часовима одељенске зајденице су реализована предавања едукативног карактера у вези са превентивним деловањем у циљу спречавања дигиталног насиља.

 Континуирано се посвећивала пажња надареним ученицима, који су освајали награде на такмичењима и на тај начин доприносили подизању угледа школе. На крају наставне године успешни су похваљени и награђени и на тај начин смо их мотивисали као и многе друге да наставе у том правцу.

**Материјално технички услови рада**

Када сам почео да радим као директор у нашој школи, обавезао сам се да ћу константно радити на побољшању услова у школи па макар то било мало по мало. Што нам школа буде лепша и сви њени сегменти квалитетнији, колектив ће бити продуктивнији и задовољнији, нашим ученицима ће бити пријатније и лепше у нашим учионицама – успешније ће учити и напредовати. Они то већ потврђују нагарадама са разних такмичења.

Уредили смо кабинете сале, спортске терене, двориште, оплеменили зидове, унели у школу топлину, мир, дали јој душу да слободно дишемо.

Наши стратешки циљви јесу да кроз планове и пројекте поносно трајемо у 21. веку, као храм знања из којег ће и даље излазити генерације младих, будућих свестраних и образованих људи, будућих научника, успешних предводника нових генерација.

**ЗАКЉУЧАК**

Остварена је адекватна организација образовно-васпитног рада.

Ускладили смо и усмерили реализацију свих активности у школи.

И даље настојати да њени задаци буду усмерени ка остваривању што квалитетније редовне наставе, допунске и додатне, рад одељенских заједница, стручно усавршавање свих запослених, организација и реализација свих такмичења, уређивању школског простора и услова за рад...

У раду са ученицима наставиће се уважавање дечјих потреба, интересовања, индивидуални приступ ученику, где свако дете напредује према свом темпу развоја и према својим могућностима.

Подстичемо радозналост, одговорност и мотивацију разноврсним активностима и садржајима у школи, спречавамо вербалну и физичку агресију и на тај начин чувамо безбедност ученика, смањујемо изостајање и повећавамо редовност ученика.

У обеавезама и задацима жеља и циљ школе је да маскимално испуњава све што је чини добром за децу и окружење, да безбедно и слободно сарађујемо са другима и пратимо потребе будућности.

Заједничким снагама ствараћемо атмосферу која изазива пријатност када се пређе праг школе. У школи је креирана атмосфера у којој су школски планови усмерени на стварање пријатне и подстицајне атмосфере, у којој се уз међусобно поштовање, уважавање и поштовање школских правила развијају најважније компетенције ученика потребне за развој и остварење сваког појединца. Компетенције се односе на комбинацију вештина, знања, ставова, вредности и укључују способност учења. Директор школе је усмеравао школске активности и утицао на обезбеђивање сагласности код свих актера у образовању, за креирање планова и пројеката у школи у складу са захтевима педагогије.

Сваким даном можемо нашу школу да учинимо лепшим местом за стварање и учење. Потребно је само да наставимо да радимо као и до сад – вредни и уједињени у идеји да наша школа буде што лепша и што успешнија.

Наша тежња је да будемо професионални, квалитетно да обављамо, квалитетно да обављамо своје радне задатке. И даље ћемо добро обављати посао, бити љубазни у комуникацији, имати стила у опхођењу, уредни, уважавати различитост деце и одраслих, прихватити туђе мишљење а изнад свега бити добронамерни.

Београд, септембар 2022. године Директор школе

 Милан Крстић